b'\n_START_ARTICLE_\nKarl Karlovi\xc4\x8d Sievers\n_START_SECTION_\n\xc5\xbdivljenje\n_START_PARAGRAPH_\n8. februarja 1785 je vstopil v Artilerijsko in in\xc5\xbeenirsko voja\xc5\xa1ko \xc5\xa1olo poljskega plemstva. 6. decembra 1789 je bil s \xc4\x8dinom bajonetnega kadeta preme\xc5\xa1\xc4\x8den v 2. artilerijski bataljon. 3. februarja 1792 se je v sestavi Rostovskega karabinjerskega polka bojeval proti silam Poljske konfederacije. _NEWLINE_8. marca 1799 je bil povi\xc5\xa1an v polkovnika in 17. januarja 1802 je postal poveljnik Starodubovskega dragonskega polka. 16. maja 1803 je bil povi\xc5\xa1an v generalmajorja ter imenovan za poveljnika Novoruskega dragonskega polka. S polkom se je udele\xc5\xbeil bojev proti Turkom (1806), proti Francozom (1806-07), za osvoboditev Avstrije (1809),... Med patriotsko vojno leta 1812 je bil poveljnik 4. konjeni\xc5\xa1ke skupine pri 2. zahodni armadi. _NEWLINE_8. februarja 1813 je bil povi\xc5\xa1an v generalporo\xc4\x8dnika. Med letoma 1813 in 1815 je bil poveljnik K\xc3\xb6nigsberga. Leta 1833 je postal senator. 1. januarja 1837 je zapustil voja\xc5\xa1ko slu\xc5\xbebo in prejel \xc4\x8din pravega tajnega svetovalca. A kmalu se je vrnil nazaj v voja\xc5\xa1ko slu\xc5\xbebo; postal je poveljnik 1. pehotnega korpusa. 10. oktobra 1843 je bil povi\xc5\xa1an v generala konjenice.'